ირმა მულონენი

ირმა ივანოვნა მულონენი (დაიბადა 1956 წლის 29 იანვარი, პეტროზავოდსკი ) — ფინელი-რუსი ენათმეცნიერი, ფილოლოგიის დოქტორი, პეტროზავოდსკის სახელმწიფო უნივერსიტეტის პროფესორი, რუსეთის მეცნიერებათა აკადემიის კარელიის სამეცნიერო ცენტრის ენის, ლიტერატურისა და ისტორიის ინსტიტუტის დირექტორი (2005-2015 წწ.), რუსეთის მეცნიერებათა აკადემიის წევრ-კორესპონდენტი (2019), რუსეთის ფედერაციის და კარელიის რესპუბლიკის მეცნიერებათა დამსახურებული მოღვაწე.

 ბიოგრაფია 
ირმა მულონენი დაიბადა ინგრიელი ფინელების ოჯახში. მამა — ივან  მულონენი (1928-2017) — დაკავებული იყო პარტიული და საზოგადოებრივი საქმიანობით.   დედა —  მ. მულონენი (1930-2008) —  ენათმეცნიერი, პეტროზავოდსკის სახელმწიფო უნივერსიტეტის პროფესორი.  

ირმამ 1978 წელს დაამთავრა პეტროზავოდსკის სახელმწიფო უნივერსიტეტის ისტორია-ფილოლოგიის ფაკულტეტი ფინური ენისა და ლიტერატურის განხრით. 1978-1981 წლებში სწავლობდა ასპირანტურაში სსრკ მეცნიერებათა აკადემიის კარელიის ფილიალში.

1981 წლიდან რუსეთის მეცნიერებათა აკადემიის კარელიის სამეცნიერო ცენტრის ენის, ლიტერატურისა და ისტორიის ინსტიტუტის ენათმეცნიერების სექტორის თანამშრომელი იყო.  (YALI KarRC AS სსრკ). 1983 წელს ტარტუში დაიცვა დისერტაცია თემაზე „მდინარე ოიატის აუზის ჰიდრონიმია“.

1993 წლიდან მუშაობს პეტროზავოდსკის სახელმწიფო უნივერსიტეტის ბალტიურ-ფინური ფილოლოგიის და კულტურის ფაკულტეტის ფინური ენისა და ლიტერატურის კათედრაზე, ხოლო 2001 წლიდან არის პროფესორი . 2000 წელს იოშკარ-ოლაში  დაიცვა სადოქტორო დისერტაცია თემაზე „პრისვირის ტოპონიმიკა: ეთნოლინგვისტური კონტაქტის პრობლემები“. პეტროზავოდსკის სახელმწიფო უნივერსიტეტში  კითხულობს ლექციების კურსს:  „ფინური ენის ისტორია“ და „ფინო-ურგიულ კვლევების შესავალი.“

2005 წლიდან 2015 წლამდე იყო რუსეთის მეცნიერებათა აკადემიის კარელიის სამეცნიერო ცენტრის ენის, ლიტერატურისა და ისტორიის ინსტიტუტის დირექტორი.  რუსეთის მეცნიერებათა აკადემიის კარელიის სამეცნიერო ცენტრის ენის, ლიტერატურისა და ისტორიის ინსტიტუტის აკადემიური საბჭოს  თავმჯდომარე, პეტროზავოდსკის სახელმწიფო უნივერსიტეტის ფილოლოგიის ფაკულტეტის აკადემიური საბჭოს წევრი, ჟურნალ „ ონომასტიკის საკითხების“ სარედაქციო კოლეგიის წევრი.

 საზოგადოებრივი პოზიცია 
ირმა მულონენი  უკრაინაში რუსეთის შეჭრის წინააღმდეგ გამოდის. 2022 წლის თებერვალში მან ხელი მოაწერა რუსი მეცნიერებისა და მეცნიერი ჟურნალისტების ღია წერილს, სადაც სხვებთან ერთად დაგმო რუსეთის შეჭრა უკრაინაში და მოუწოდა რუსული ჯარების გაყვანისკენ უკრაინის ტერიტორიიდან.  

 სამეცნიერო საქმიანობა 
მინი|280x280პქ|ირმა მულონენი  — 2018 წლის 27 ნოემბერი.  "რუსეთის ფედერაციის დამსახურებული მეცნიერის" საპატიო წოდების მინიჭების დროს.
ირმა მულონელი არის გამოჩენილი სპეციალისტი თეორიული და ფინო-უგრიული ონომასტიკის, ბალტიისპირულ-ფინური ლინგვისტიკის და ენობრივი კონტაქტების თეორიის დარგში. 1994 წელს მან შეადგინა სამენოვანი (ვეფსურ-ფინურ-რუსული) სია კარელიაში ვეფსური ტოპონიმების შესახებ.

 მთავარი ნაშრომები 
ირმა მულონენს გამოქვეყნებული აქვს 200-მდე  სამეცნიერო ნაშრომი ტოპონიმების პრობლემებსა და ბალტიურ-ფინური ენათმეცნიერების საკითხების შესახებ.

 ლიტერატურა 
 Финно-угорская мозаика: сборник статей к юбилею Ирмы Ивановны Муллонен. Studia Nordica I / Отв. ред. О. П. Илюха. — Петрозаводск: Карельский научный центр РАН, 2016. — 379 с. — ISBN 978-5-9274-0716-3 ()

 სქოლიო 

კატეგორია:რუსი ფილოლოგები
კატეგორია:საბჭოთა ენათმეცნიერები
კატეგორია:რუსი ენათმეცნიერები
კატეგორია:რუსეთის ფედერაციის მეცნიერებათა დამსახურებული მოღვაწეები
კატეგორია:ფილოლოგიურ მეცნიერებათა დოქტორები
კატეგორია:დაბადებული 1956
კატეგორია:დაბადებული 29 იანვარი